S-4639/2022

Mál þetta, sem dómtekið var 18. apríl sl., er höfðað með ákæru, útgefinni af lögreglustjóranum á höfuðborgarsvæðinu 11. október 2022, á hendur: „E-kvk-þgf M-kvk-þgf R-kvk-þgf, kt. [...], [...], [...], fyrir:

I Umferðarlagabrot með því að hafa, miðvikudaginn 23. september 2020, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 680 ng/ml) um Vesturlandsveg við Grjótháls í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr. sbr. 1. mgr. 95. gr. umferðarlaga nr. 77/2019.

II

Umferðarlagabrot með því að hafa, laugardaginn 28. nóvember 2020, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 1000 ng/ml) um Stekkjarbakka við Garðheima í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr. sbr. 1. mgr. 95. gr. umferðarlaga nr. 77/2019.

III

Umferðar- og fíkniefnalagabrot með því að hafa, mánudaginn 4. janúar 2021, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana-o g fíkniefna (í blóðsýni mældist amfetamín 835 ng/ml) um Súðarvog í Reykjavík, þar sem lögregla stöðvaði aksturinn, og á sama tíma haft í vörslum sínum 4,77 gaf kókaíni sem lögregla fann við leit í bíl ákærðu.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

IV

Umferðar- og fíkniefnalagabrot með því að hafa, þriðjudaginn 2[1]. mars 2021, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana-og fíkniefna (í blóðsýni mældist amfetamín 455 ng/ml) um Breiðvang í Hafnarfirði, þar sem lögregla stöðvaði aksturinn, og á sama tíma haft í vörslum sínum 0,63 gaf amfetamíni, 1,05 gaf maríhúana og 0,18 gaf MDMA sem lögregla fann við leit í handtösku ákærðu.

Telst háttsemi þessi varða við 1., sbr. 2. mgr.50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

V Umferðarlagabrot með því að hafa, miðvikudaginn 24. mars 2021, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 550 ng/ml) um Skeifuna í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr. sbr. 1. mgr. 95. gr. umferðarlaga nr. 77/2019.

VI

Umferðarlagabrot með því að hafa, mánudaginn 6. september 2021, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 1000 ng/ml og MDMA 25 ng/ml) um bifreiðastæði við Hagkaup í Skeifunni í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr. sbr. 1. mgr. 95. gr. umferðarlaga nr. 77/2019.

VII

Umferðarlagabrot með því að hafa, miðvikudaginn 22. september 2021 ekið bifreiðinni [...] svipt ökurétti og óhæf til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 515 ng/ml) um Bæjarháls við Klettháls í Reykjavík, þar sem lögregla stöðvaði aksturinn við Hraunbæ [...].

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

VIII

Umferðarlagabrot með því að hafa miðvikudaginn 26. janúar 2022, ekið bifreiðinni [...]svipt ökurétti og óhæf til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 240 ng/ml) um Suðurlandsveg við Kögunarhól í Ölfushreppi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

IX

Umferðarlagabrot með því að hafa, sunnudaginn 20. mars 2022 ekið bifreiðinni [...]svipt ökurétti og óhæf til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 830 ng/ml) um Hraunbæ í Reykjavík, þar sem lögregla hafði afskipti af ákærðu við Hraunbæ [...].

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Þá er krafist upptöku á framangreindum 4,77 gaf kókaíni, 0,63 gaf amfetamíni, 1,05 gaf maríhúana og 0,18 gaf MDMA sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Af hálfu ákærðu er þess krafist að hún verði dæmd til vægustu refsingar er lög leyfa og verjandi ákærðu krefst þóknunar sér til handa er greiðist úr ríkissjóði.

Dómari tók við meðferð málsins 11. janúar 2023 en hafði fram að þeim tíma engin afskipti haft af meðferð þess.

I Ákærða hefur skýlaust játað þá háttsemi sem henni er gefin að sök í ákæru. Um málavexti vísast til ákæruskjals. Sannað er með játningu ákærðu og öðrum gögnum málsins að hún hafi gerst sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu en sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

II

Ákærða er fædd í [...]. Samkvæmt framlögðu sakavottorði, dags. 7. október 2022, gekkst ákærða undir greiðslu sektar með viðurlagaákvörðun 11. september 2019 meðal annars vegna aksturs undir áhrifum ávana- og fíkniefna, aksturs svipt ökurétti og brots gegn lögum um ávana- og fíkniefni. Þá var ákærða dæmd til greiðslu sektar með dómi héraðsdóms 31. október 2019, einnig fyrir framangreind brot, en dómurinn var hegningarauki við viðurlagaákvörðunina frá 11. september sama ár. Þá gekkst ákærða undir greiðslu sektar með viðurlagaákvörðun héraðsdóms 29. maí 2020 fyrir sömu sakargiftir og í dóminum frá 31. október 2019. Ákærða var dæmd í 6 mánaða fangelsi með dómihéraðsdóms frá 11. nóvember 2020 fyrir akstur undir áhrifum ávana- og fíkniefna, akstur svipt ökurétti og brot gegn lögum um ávana- og fíkniefni. Loks var ákærða dæmd í 7 mánaða fangelsi, skilorðsbundið til tveggja ára með dómi héraðsdóms 31. mars 2022 fyrir brot gegn lögum um ávana- og fíkniefni.

Brot þau sem ákærða er nú sakfelld fyrir voru öll framin fyrir uppkvaðningu dómsins frá 31. mars 2022 og brot samkvæmt ákærulið 1 var að auki framið fyrir uppkvaðningu dómsins frá 11. nóvember 2020. Ber því að dæma ákærðu hegningarauka í samræmi við 78. gr. almennra hegningarlaga nr. 19/1940. Með hliðsjón af eðli þeirra brota sem ákærða er nú sakfelld fyrir þykja ekki forsendur til að taka upp skilorð dómsins frá 31. mars 2022. Samkvæmt af framangreindu, skýlausri játningu ákærðu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin 18 mánaða fangelsi.

Með vísan til þeirra lagaákvæða er greinir í ákæru er ævilöng svipting ökuréttar ákærðu áréttuð frá uppkvaðningu dómsins að telja og upptæk gerð til ríkissjóðs 4,77 gaf kókaíni, 0,63 gaf amfetamíni, 1,05 gaf maríhúana og 0,18 gaf MDMA sem hald var lagt á við rannsókn málsins.

Ákærða greiði þóknun skipaðs verjanda síns, Þ-kk-ef Þ-kk-ef lögmanns, 220.000 krónur að meðtöldum virðisaukaskatti, og 1.042.879 krónur í annan sakarkostnað í samræmi við framlagt yfirlit ákæruvaldsins.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærða, E-kvk-nf M-kvk-nf R-kvk-nf, sæti fangelsi í 18 mánuði.

Áréttuð er ævilöng svipting ökuréttar ákærðu frá uppkvaðningu dómsins að telja.

Ákærða sæti upptöku á 4,77 gaf kókaíni, 0,63 gaf amfetamíni, 1,05 gaf maríhúana og 0,18 gaf MDMA.

Ákærða greiði þóknun skipaðs verjanda síns, Þ-kk-ef Þ-kk-ef lögmanns, 220.000 krónur að meðtöldum virðisaukaskatti, og 1.042.879 krónur í annan sakarkostnað.

S-kvk-nf E-kvk-nf K-kvk-nf